SCC บวก 2% แวลู่ทะลักกว่า 2 พันลบ. โบรกฯ แนะ “เก็งกำไร” รับอานิสงส์ราคาน้ำมันดิบลด
SCC บวก 2% แวลู่ทะลักกว่า 2 พันลบ. โบรกฯ แนะ "เก็งกำไร" รับอานิสงส์ราคาน้ำมันดิบลด ล่าสุดอยู่ที่ 395 บาท บวก 9 บาท หรือ 2.33% มูลค่าซื้อขาย 2.27 พันล้านบาท
SCC บวก 2% แวลู่ทะลักกว่า 2 พันลบ. โบรกฯ แนะ "เก็งกำไร" รับอานิสงส์ราคาน้ำมันดิบลด ล่าสุดอยู่ที่ 395 บาท บวก 9 บาท หรือ 2.33% มูลค่าซื้อขาย 2.27 พันล้านบาท
24 มี.ค. 2564

ผู้สื่อข่าวรายงานว่า ราคาหุ้น บริษัท ปูนซิเมนต์ไทย จำกัด (มหาชน) หรือ SCC ล่าสุด ณ เวลา 15.04 น. อยู่ที่ 395 บาท บวก 9 บาท หรือ 2.33% โดยสูงสุดที่ระดับ 396 บาท ต่ำสุดที่ระดับ 386 บาท ด้วยมูลค่าซื้อขาย 2.27 พันล้านบาท

ทั้งนี้ บล.ยูโอบี เคย์เฮียน ระบุในบทวิเคราะห์ แนะนำ “เก็งกำไร” หุ้น SCC ราคาเป้าหมาย 500 บาท โดยราคาหุ้นยัง Laggard  เมื่อเทียบจากกลุ่มธุรกิจ ด้วยจากในช่วง 1 ปีที่ผ่านมา ขึ้นมาเพียง 40% ทำให้เป็นหุ้นที่มีโอกาสเป็นเป้าหมายของนักลงทุนในการเข้าซื้อและที่พักเงิน อีกทั้งได้อานิสงค์จากราคาน้ำมันดิบที่ปรับลง
ด้าน บล.แลนด์ แอนด์ เฮ้าส์ ระบุในบทิวเคราะห์ แนะนำ “ซื้อเก็งกำไร” หุ้น SCC ราคาเป้าหมาย 406 บาท คาดความต้องการผลิตภัณฑ์ซีเมนต์และก่อสร้างภาคเอกชนฟื้นตัวครึ่งหลังปี 2564 หลังสถานการณ์ COVID-19 ดีขึ้น และงบประมาณก่อสร้างภาครัฐดีต่อเนื่อง ส่วนราคาผลิตภัณฑ์ปิโตรเคมี-โอเลฟินส์ปรับขึ้นเด่นจากอุปทานตึงตัว และอุปสงค์แข็งแกร่ง อีกทั้งยังได้ประโยชน์จากแนวโน้มธุรกิจที่แข็งแกร่ง ประกอบกับการทำ M&amp;A ของ SCGP